kaneseng
En kaneseng er seng til at sove i med hovedgærde og fodende. Kanesengen kaldes også empireseng eller på fransk lit en bateau. Kanesengen er inspireret af antikkens løjbænke med svungne hovedgærde og fodende.
Kanesengen anvendes i soveværelser enten som enkelseng eller som dobbeltseng. Hovedgærde og fodende er normalt lige høje. Ældre kanesenge fra fx 1700-tallet kan være flankeret af harpyier, og der kan også forekomme forgyldte bronzebeslag.
Kanesenge fra modernismen i 1900-tallet er udformet mere enkelt og praktisk. Der kan kanesengen stå på en kasseformet sokkel, hvori der kan være skuffer til dyner.